Peraduan F&N Beli & Menang Dengan menyertai Peraduan F&N Beli & Menang ("Peraduan"), anda ("Peserta") mengakui telah membaca dan bersetuju untuk menerima Terma dan Syarat yang tersenarai seperti berikut: - TERMA DAN SYARAT 1. Peraduan ini terbuka kepada warganegara Malaysia yang berumur 18 tahun dan ke atas (pada Oktober 2019), kecuali kakitangan F&N Beverages Marketing Sdn. Bhd. (Co. No. 004594-A) ("Pihak Penganjur") dan ahli keluarga terdekatnya, syarikat sekutunya, rakan kongsi perniagaan, pembekal/pengedar, agensi awam dan pihak lain yang terlibat dalam Peraduan ini. 2. Peraduan ini berlangsung dari 24hb Oktober 2019 hingga 30hb November 2019 ("Tempoh Peraduan"). Pihak Penganjur berhak untuk memindakan, melanjutkan atau menamatkan Tempoh Peraduan pada bila-bila masa tanpa memberikan notis terlebih dahulu. CARA-CARA PENYERTAAN 1. Untuk menyertai Peraduan ini, setiap Peserta yang layak perlu dalam Tempoh Peraduan, melakukan perkara-perkara yang berikut: A. Beli F&N susu pekat/ susu sejat/krimer sejat/ krimer manis bernilai minima RM10 dalam satu resit tunggal sepanjang tempoh peraduan. B. Jawab soalan cabaran: Krimer manis Teh Tarik adalah produk daripada F&N. Benar atau Salah? C. Hantarkan gambar resit yang asal dan jelas, Nama, No.K/P dan jawapan melalui WhatsApp ke 019-7213880 Resit yang asal mesti disimpan untuk tujuan pengesahan jika anda dipilih sebagai pemenang. 2. Setiap F&N susu pekat/ susu sejat/krimer sejat/ krimer manis bernilai minima RM10 melayakkan peserta untuk satu (1) penyertaan layak ("Penyertaan Layak"). 3. Pembelian hendaklah dibuat di mana-mana cawangan Tesco yang mengambil bahagian sahaja. HADIAH PERADUAN 1. Setiap peserta berpeluang untuk memenangi:- Hadiah Pertama x 10 pemenang Produk La Gourmet bernilai RM 550 2. Tertakluk kepada terma dan syarat lain yang dinyatakan di dalam perjanjian hadiah.
3. Hadiah akan dihantar kepada pemenang melalui kurier dan Pihak Penganjur berhak untuk menentukan model, warna dan saiz untuk hadiah. 4. Sekiranya hadiah yang ternyata tidak didapati atas apa jua keadaan, Pihak Penganjur berhak untuk menggantikan hadiah dengan hadiah lain tanpa sebarang notis. Hadiah tidak boleh ditukar kepada wang tunai, dipindah milik dan akan dipersembahkan kepada pemenang yang tertakluk kepada semua kenyataan di dalam Terma dan Syarat ini. 5. Peserta boleh memenangi maksimum SATU (1) Hadiah sahaja di dalam Peraduan ini. PEMILIHAN PEMENANG 1. Pihak Penganjur akan memperuntukkan nombor bersiri untuk setiap penyertaan yang diterima dan diluluskan sebagai penyertaan layak ("Penyertaan Layak"). Set nombor siri yang akan diperuntukkan untuk Penyertaan Layak akan bermula dari nombor "1". 2. Peserta yang telah menjawab soalan dengan tepat dengan jumlah Penyertaan Peraduan yang paling banyak mengikut jumlah Resit Asli yang dihantar melalui aplikasi whatsapp kepada pihak Penganjur akan berpeluang memenangi Hadiah Pertama. 3. Pihak Penganjur dan/atau agensi yang dilantik akan menghubungi Peserta Tersenarai Pendek untuk Hadiah Pertama berdasarkan nombor yang digunakan untuk menyertai Peraduan ini melalui WhatsApp dengan usaha terbaik dengan maksimum tiga (3) percubaan panggilan. Sekiranya Peserta Tersenarai Pendek tidak dapat dihubungi, maka Pihak Penganjur mempunyai hak mutlak untuk menggantikan Peserta Tersenarai Pendek dengan nombor siri seterusnya dalam senarai. 4. Peserta Tersenarai Pendek untuk Hadiah Pertama yang telah berjaya dihubungi adalah dikehendaki untuk menghantar salinan kad pengenalan, alamat surat-menyurat dan resit asal untuk tujuan pengesahan kepada Peraduan F&N Beli & Menang, 19-08, Menara K1, Level 19, Lorong 3/137C, Off Jalan Klang Lama, 58000 Kuala Lumpur . 5. Peserta Tersenarai Pendek untuk Hadiah Pertama akan dihubungi melalui WhatsApp dan peserta dikehendaki untuk membalas dengan alamat surat-menyurat dalam masa tujuh (7) hari dari tempoh pesanan WhatsApp yang dihantarkan oleh Pihak Penganjur. 6. Pihak Penganjur berhak menentukan cara penghantaran hadiah kepada pemenang. Pihak Penganjur akan menghantarkan hadiah berdasarkan alamat yang diberikan oleh Peserta Tersenarai Pendek dan ianya adalah tanggungjawab Peserta untuk memberikan alamat yang betul, sah dan lengkap. Pihak Penganjur tidak bertanggungjawab atas sebarang hadiah yang tidak diterima. Pihak Penganjur tidak bertanggungjawab atas sebarang hadiah yang tidak diterima. Pihak Penganjur tidak bertanggungjawab terhadap kecacatan, kehilangan, kerosakan atau kecurian yang berlaku semasa proses penghantaran dan penerimaan hadiah. Pemulangan hadiah oleh pemenang atas sebarang keadaan tidak akan dilayani. 7. Sekiranya pemenang dikehendaki untuk menghadiri majlis penyampaian hadiah dan/atau mengambil bahagian dalam program publisiti (jika berkenaan) yang akan dianjurkan oleh Pihak Penganjur dari semasa ke semasa, segala perbelanjaan untuk menghadiri majlis tersebut adalah atas tanggungan pemenang sendiri. Pihak Penganjur akan memberi notis sekurang-kurangnya satu (1) minggu sebelum majlis tersebut. LAIN-LAIN 1. Dengan menyertai Peraduan ini dan penerimaan hadiah, Peserta bersetuju dan memberi kebenaran kepada Pihak Penganjur untuk menggunakan nama, alamat, gambar, butiran
peribadi, dokumen, dan maklumat tanpa sebarang bayaran royalti dan/atau bayaran pampasan untuk tujuan pengiklanan dan semua bentuk publisiti yang lain, termasuk, tanpa had kepada sebarang rakaman berkaitan dengan Peraduan ini dari semasa ke semasa. 2. Pihak Penganjur berhak memindahkan butiran peribadi yang diberikan dalam Peraduan ini (termasuk tetapi tidak terhad kepada, nama, alamat, nombor telefon, nombor kad pengenalan) kepada agensi yang dilantik bagi segala tujuan pengurusan Peraduan ini dan komunikasi dengan Peserta. Pihak Penganjur akan berusaha sedaya upaya untuk memastikan segala butiran peribadi adalah sulit dan dilindungi daripada penyalahgunaan, mengikut Data Peribadi Peserta. 3. Pihak Penganjur dan kesemua pihak lain yang terlibat dalam Peraduan ini, termasuk agensi yang dilantik, pengarah, pegawai dan ejen mereka tidak bertanggungjawab dalam apa-apa cara sekalipun, termasuk sebarang tindakan, kesulitan, kejadian atau gangguan yang berlaku akibat daripada dan tidak terhad kepada:- Serangan virus komputer dan lain-lain; Kejadian di luar kawalan Pihak Penganjur secara langsung atau tidak seperti kebakaran, banjir, kerusuhan dan lain-lain; Campur tangan oleh pihak yang tidak berkenaan semasa Peraduan ini; Kesilapan elektronik atau manusia dalam pentadbiran Peraduan dan pemprosesan penyertaan; Dan sebarang penyertaan yang hilang, dicuri, rosak, salah dihantar atau tidak diterima. 4. Pihak Penganjur berhak membatalkan penyertaan dan/atau Peserta yang berikut tanpa perlu memberikan sebarang bukti atau penjelasan kepada Peserta:- Penyertaan pendua, tidak lengkap, tidak jelas, rosak, lambat, penyertaan tanpa resit, penyertaan yang disyaki sindiket, perolehan resit secara haram dan/atau mana-mana penyertaaan lain yang tidak dapat dipertikaikan dan mewujudkan persoalan kepada Pihak Penganjur. 5. Semua Peserta bertanggungjawab sepenuhnya atas sebarang kecederaan, kerosakan atau tuntutan yang disebabkan, secara langsung atau tidak oleh penyertaan mereka dalam Peraduan ini dan juga daripada penebusan atau penggunaan hadiah. Peserta adalah atas tanggungan sendirinya untuk sebarang cukai, insurans, atau perbelanjaaan yang mungkin dikenakan disebabkan oleh penyertaan dalam Peraduan ini atau memenangi hadiah berkenaan. Dengan menerima atau menggunakan mana-mana hadiah, Peserta bersetuju untuk melepaskan tanggungan Pihak Penganjur, semua rakan niaganya dan pihak lain yang berkaitan dengan Peraduan ini, termasuk pengarah, pegawai, kakitangan dan ejen mereka daripada mana-mana tuntutan, pendakwaan, sesi penilaian, kerosakan, kerugian atau liabiliti yang ditanggung, berkaitan dengan penyertaannya dalam Peraduan ini dan penerimaan, penebusan atau penggunaan mana-mana hadiah. 6. Pihak Penganjur tidak akan bertanggungjawab untuk sebarang salah tafsir untuk fakta yang berkenaan untuk hadiah yang ditawarkan dan diterbitkan di mana-mana media masa, pemasaran atau bahan pengiklanan. Setakat yang dibenarkan oleh undang-undang, Pihak Penganjur tidak membuat sebarang representasi dan/atau jaminan berkenaan mana-mana hadiah untuk Peraduan ini. Khususnya, Pihak Penganjur tidak memberikan jaminan berkenaan kebolehdagangan, kualiti hadiah atau kesesuaian hadiah untuk sebarang tujuan. 7. Pihak Penganjur atas budi bicaranya boleh menambah, menggugurkan, mengubahsuai atau meminda apa-apa Terma dan Syarat, kaedah Peraduan, hadiah-hadiah yang telah ditetapkan atau apa jua yang berkenaan dengan Peraduan ini tanpa memberi notis terlebih dahulu dan Peserta adalah terikat dengan pembaharuan tersebut. Segala pampasan atau tuntutan kerugian, kerosakan dan kesulitan yang berlaku kepada Peserta (sama ada dalam wang tunai atau bentuk lain) disebabkan oleh pemindaan, pembatalan, penamatan atau penggantungan secara langsung atau tidak, sepertimana yang disebut di atas tidak akan dilayani.
8. Sekiranya berlaku percanggahan, konflik, ketidakpastian dalam Terma dan Syarat Peraduan ini, Pihak Penganjur akan membuat penilaian atas budi bicaranya secara mutlak dan segala keputusan oleh Pihak Penganjur adalah muktamad. 9. Peserta memahami bahawa dia mempunyai hak untuk mengakses, membetul atau menarik balik persetujuan untuk mendedahkan maklumat peribadinya yang dipegang oleh Pihak Penganjur. Permintaan tersebut boleh dibuat melalui e-mel di us/ atau pos ke Khidmat Pelanggan F&N Beverages Marketing Sdn. Bhd., No.1, Jalan Bukit Belimbing 26/38, Persiaran Kuala Selangor, Seksyen 26, 40400 Shah Alam, Selangor D.E., Malaysia. Pihak Penganjur menghormati keperibadian individu sehubungan dengan data peribadi yang diberikan oleh Peserta untuk Peraduan ini. Peserta boleh merujuk kepada untuk Notis Penuh di bawah Akta Perlindungan Data Peribadi 2010. Data peribadi yang diberikan oleh Peserta akan digunakan semata-mata untuk Peraduan ini sahaja. 10. Terma dan Syarat Peraduan ini hanya terdapat dalam Bahasa Malaysia sahaja. NOTIS AKTA PERLINDUNGAN DATA PERIBADI 2010 Notis data peribadi ini ("Notis") bertujuan untuk memaklumkan anda bahawa data peribadi anda akan diproses oleh atau bagi pihak F&N Beverages Marketing Sdn. Bhd ("F&N" atau "kami"). Dengan penghantaran borang penyertaan Peraduan ini, anda bersetuju untuk memberi kebenaran untuk memproses data peribadi anda oleh F&N seperti yang dinyatakan dalam Notis ini. Kami akan memproses data peribadi yang disertakan kepada kami, seperti nama, nombor kad pengenalan, nombor perhubungan, alamat dan apa-apa data peribadi lain yang diminta dalam borang penyertaan Peraduan ini. F&N akan memproses data peribadi anda, termasuk maklumat tambahan yang diminta kemudian oleh F&N, untuk tujuan perhubungan (jika berkenaan) dan Peraduan ini. Data peribadi yang diberi mungkin akan didedahkan kepada pembekal perkhidmatan untuk tujuan yang ternyata diatas. Pembekal perkhidmatan termasuk pihak anjuran, urusan atau operasi yang diberikan kuasa untuk Peraduan ini. Anda bertanggungjawab untuk memastikan data peribadi anda yang diberikan kepada kami adalah kemaskini, tepat, lengkap dan tidak mengelirukan. Anda boleh mengakses dan meminta pengubahan data peribadi anda dan/atau menghadkan pemprosesan data peribadi anda, atau membuat sebarang pertanyaan atau pengaduan mengenai data peribadi anda, melalui emel di atau pos ke Khidmat Pelanggan, F&N Beverages Marketing Sdn. Bhd., No. 1, Jalan Bukit Belimbing 26/38, Persiaran Kuala Selangor, Seksyen 26, 40400 Shah Alam, Selangor D.E., Malaysia.